**ILTAPÄIVÄTOIMINNAN MAKSUJEN TARKISTAMINEN lukuvuonna 2016 - 2017**

Perhekäsite

Maksu määritellään perhekoon ja perheen bruttotulojen perusteella.

Perheen kokoa määriteltäessä otetaan huomioon yhteistaloudessa avioliitossa, avioliitonomaisissa olosuhteissa tai rekisteröidyssä parisuhteessa elävät henkilöt sekä heidän kanssaan samassa taloudessa asuvat molempien alaikäiset lapset.

Perusopetuksen iltapäivätoiminnan asiakasmaksun puolittamista tai perimättä jättämistä määrättäessä tuloina otetaan huomioon samassa taloudessa elävän lapsen, vanhemman tai muun huoltajan sekä tämän puolison tai avioliitonomaisissa olosuhteissa elävän henkilön veronalaiset ansio- ja pääomatulot sekä verosta vapaat tulot. (Esim. elatusapu, luontaisedut, autoetu, vuokratulo, eläkkeet). Palkkatuloihin lisätään lomaraha n. 5 %.

Tuloina ei oteta huomioon:

* lapsilisää
* lasten kotihoidon tukea
* vammaisetuuksista annetun lain (570/2007) mukaista etuutta
* kansaneläkelain (568/2007) mukaista lapsikorotusta
* asumistukea
* tapaturmavakuutuksen perusteella suoritettavia sairaanhoito- ja tutkimuskuluja
* sotilasavustusta, rintamalisää
* opintorahaa, aikuiskoulutustukea
* opintotuen asumislisää
* toimeentulotukena maksettavaa toimintarahaa ja matkakorvausta
* Kansaneläkelaitoksen kuntoutus- ja kuntoutusrahaetuuksista annetuin lain (566/2005) mukaista ylläpitokorvausta
* julkisesta työvoimapalvelusta annetun lain (1295/2002) mukaista ylläpitokorvausta
* opintojen johdosta suoritettavia apurahoja ja muita vastaavia avustuksia
* perhehoidon kustannusten korvauksia
* lasten kotihoidontukea

Tulojen vähennyksenä otetaan huomioon suoritetut elatusavut perheen ulkopuolisille lapsille.

**Mikäli perheen yhteenlasketut tulot ylittävät 50 % maksun määrittävän tulorajan, ei tulotietoja tarvitse toimittaa, vaan maksu menee täysimääräisenä.**

**Tulojen määrittely**

Mikäli perheessä useampi lapsi on perusopetuksen iltapäivätoiminnan piirissä ja perhe hakee asiakasmaksun puolittamista tai perimättä jättämistä, tulee sisarukset ja heidän iltapäivätoimintapaikkansa mainita hakemuslomakkeessa. Saman perheen lasten asiakasmaksupuolitus tai perimättä jättäminen käsitellään lapsikohtaisesti kokonaisuus huomioon ottaen.

Iltapäivätoiminnan asiakasmaksu määritellään kuukausipalkasta tai tulojen bruttokertymästä silloin kun palkka vaihtelee kuukausittain. Bruttotulot lasketaan pääsääntöisesti henkilön palkkalaskelmasta huomioiden kesälomakorvaukset.

Jos kuukausittaiset tulot vaihtelevat, kuukausituloina otetaan huomioon viimeksi kuluneen vuoden keskimääräinen kuukausitulo. Mikäli tulotaso on muuttunut, voidaan käyttää kuluvan vuoden vähintään 6kk kertymätuloa asiakasmaksun määrittelemiseksi. Keskimääräiseen kuukausituloon lisätään 5 % lomarahaa, jos sitä ei ole mainittu laskennassa. Mikäli lomarahaa ei makseta, on tästä esitettävä työnantajan todistus.

**Yrittäjien** lasten iltapäivätoiminnan asiakasmaksut perustuvat viimeksi vahvistettuun verotukseen ja/tai todettavissa oleviin tuloihin tositteiden perusteella. Veronalaisena tulona voidaan ottaa huomioon viimeksi toimitetussa verotuksessa vahvistetut vastaavat veronalaiset tulot korotettuna niillä prosenttimäärillä, jotka verohallitus vuosittain antamissaan päätöksissä ennakkoperinnän laskemisperusteissa määrää.

**Tulotositteet:**

**Palkansaajat**

Toimittavat viimeisimmän palkkalaskelman vähintään yhdeltä kuukaudelta. Palkkalaskelmasta tulee ilmetä kuluvan vuoden tulokertymä.

Palkkaan lisätään lomarahan osuus.

**Pätkätyö / sijaisuus / vuorotteluvapaa / ositus**

Toimittavat tilinauhan ja tositteen sovitellun päivärahan määrästä tai päätöksen vuorotteluvapaan / työnosituksen korvauksista.

**Opiskelijat, työvoimakoulutuksessa opiskelevat**

Toimittavat opiskelutodistuksen tai opintoraha / päivärahapäätöksen elokuussa toimintakauden alkaessa.

**Äitiyspäiväraha / työttömyyspäiväraha**

Veronalaista tuloa, josta tulee toimittaa päivärahapäätös.

**Yksinhuoltajat ja uusperheet toimittavat**

* todistus lapsen saamasta elatusmaksusta
* toiselle perheelle maksettavat elatusmaksut huomioidaan tulojen vähennyksenä, mikäli kolmen viimeisen kuukauden suorituksista toimitetaan tositteet

**Yksityisyrittäjät ja maatalousyrittäjät**

* Oy, Ky, avoin yhtiö: palkkatodistus, kertymätiedot kuluvalta vuodelta luontaisetuineen sekä osinkokulut, verotustodistus /-päätös
* T:mi, Ky: tuloslaskelma- ja tase viimeiseltä tilikaudelta, yksityisotot, verotustodistus / -päätös
* Uudet yrittäjät: kirjanpitäjän vahvistama arvio kuukausituloista, kaupparekisteriote

*Lisätietoja* tuloselvityksien laskelmista antaa päivähoitosihteeri.

Laskun perintää koskevat yhteydenotot:

KuntaProOy

e-mail: myyntireskontra.tuusula(ät)kuntapro.fi

puh. 09 560 77331

Jos iltapäivätoiminnasta huoltajalta perittävää maksua ei ole suoritettu eräpäivänä, voidaan vuotuista viivästyskorkoa periä eräpäivästä siten kuin korkolaissa säädetään (perusopetuslaki 44§ 2 momentti).

Maksu on suoraan ulosottokelpoinen. Asiakasmaksu saadaan periä ilman tuomioita tai päätöstä siten kuin verojen ja maksujen perimisestä ulosottotoimin annetussa laissa säädetään (perusopetuslaki 44§ 3 momentti).